**Biopsi ry:n hallituksen kokous 5/2020**

**Arvo F218, 4.3.2020 kello 15.00**

**Pöytäkirja**

**Läsnä**: Lauri Ryyppö, Noora Salokorpi, Antti Kiviaho, Iina Koivisto, Sini Saarimaa, Frans Ek, Henna Urhonen, Lyydia Saari (saapui kohdassa 6. Järjestökummin terveiset), Ella Lampela (saapui kohdassa 7. Jäsenrekisteriseloste), Kaisla Walls (saapui kohdassa 9.1.1. Kaverisitsit 20.2.), ~~Iida Salonen~~

**Lisäksi**: Laura Lassila, Ella Meriläinen, Rosanna Silen

1. **Kokouksen avaus**

Puheenjohtaja avasi kokouksen kellon ollessa ajassa 15:01.

1. **Kokouksen toteaminen lailliseksi ja päätösvaltaiseksi**

Kokous todettiin lailliseksi ja päätösvaltaiseksi.

1. **Kokouksen järjestäytyminen**

**3.1. Ääntenlaskijoiden ja pöytäkirjantarkastajien valinta**

Ääntenlaskijoiksi ja pöytäkirjantarkastajiksi valittiin Sini Saarimaa ja Iina Koivisto.

**3.2. Kokouksen puheenjohtajan valinta**

Kokouksen puheenjohtajaksi valittiin Lauri Ryyppö.

**3.3. Kokouksen sihteerin valinta**

Kokouksen sihteeriksi valittiin Noora Salokorpi.

1. **Esityslistan hyväksyminen työjärjestykseksi**

Hyväksyttiin esityslista sellaisenaan kokouksen työjärjestykseksi.

1. **Ilmoitusasiat**

Noora ja Lotta olivat YKI:n vujuilla.

Sairaala on antamassa TLK:lle biljardipöydän, joka tulisi yhteiseksi Biopsin, TLK:n ja Salusin kerhotilojen väliin. Palataan asiaan myöhemmin.

Nettisivujen suunnittelija tavattiin ja keskusteltiin mahdollisuuksista. Deadline sivujen valmistumiselle asetettiin huhtikuulle PJ-bileille.

1. **Järjestökummin terveiset**

Järjestökummi Ella Meriläinen tuli käymään kokouksessa ja kertomaan kuulumisia. Järjestökummiin on helpompi olla yhteydessä edunvalvonnassa ja muussa.

Lyydia saapui.

1. **Jäsenrekisteriseloste**

Biopsi tarvitsee rekisteriselosteen, jossa tulee olla rekisterin ylläpitäjä, käyttötarkoitus ja muuta olennaista tietoa.

Antti ja Lauri tekevät sen Biopsille.

Ella saapui.

1. **Raha-asiat**

**8.1. Fossiilibudjetti**

Viime vuoden tilinpäätös etenee, ja pian toiminnantarkastajat tarkastavat lopullisen tilanteen.

Antti on tehnyt karkean budjetin, ja noin 200 euroa voitaisiin alustavasti budjetoida fossiilibudjettiin.

**8.2. Hyväksyttävät**

Sähkökilta - Tapahtumamenoja, SBB-kyykän teekkarisaunan vuokra 135,50€

Nokian Panimo Oy - Tapahtumamenoja, Kaverisitsien juomat 197,49€

**8.3. Korvattavat**

Kaisla Walls – Kahvitusmenoja 6,48€ + 7,10€

Lauri Ryyppö - Kahvitusmenoja 1,99€ + 6,22€

Lyydia Saari – Tapahtumamenoja, Kaverisitsit 52,09€ + 8,33€ + 1,47€ + 1,29€ + 9,03€ + 160,55€ + 4,47€

Lyydia Saari – Edustusmenoja, Sähkökillan vujulahja 16,98€ + 16,50€

Tarja Savonen – KV-tuutorointimenoja, 22,00€

Sini Saarimaa – Kahvitusmenoja 10,01€

1. **Tapahtumat**

**9.1. Menneet**

**9.1.1. Kaverisitsit 20.2.**

Tapahtumasta jäätiin 406,55 euroa voitolle. Sitsit menivät hyvin, ruokia oli kehuttu ja siivouksesta ei tullut valituksia.

Henna luki jäseniltä tulleen anonyymin kirjeen, jossa kyseenalaistettiin sitsien hinta sekä voittojen käyttötarkoitus. Erityisesti korkeaa hintaa kyseenalaistettiin vanhempien opiskelijoiden sekä Biopsin ulkopuolisten kavereiden vuoksi, jotka eivät mahdollisesti pääse nauttimaan voittojen hyödystä, jos ne suunnataan vuosijuhlille. Kirjeessä pyydettiin ilmoittamaan jäsenistölle koko voittomäärä sekä voittojen käytön kohde.

Kirje herätti keskustelua hallituslaisten välillä. Sitsejä ei ollut osattu ajatella yksittäisenä tapahtumana, jolla tehdään voittoa, vaan ennemminkin osana tapahtumien kokonaisuutta, jossa rahatilanne pyritään pitämään poissa tappiolta. Ajatuksena on siis ollut pitää yleistilanne tasaisena.

Voiton suuruus myös yllätti kaikki, sillä kulut alenivat selkeästi halvempien ruoka- ja juomakustannusten vuoksi. Lisäksi hinnassa haluttiin pitää pieni vara mahdollisen siivoussakon vuoksi, joka kuitenkin vältettiin ahkerien nakkilaisten ansiosta.

Hallituksen kesken on myös ollut epäselvyyttä, mihin mahdolliset voitot oli suunnattu. Kokouksissa ei ole virallisesti päätetty, että rahat suunnattaisiin vuosijuhlabudjettiin. Yleinen ajatus on ollut, että tilikauden lopussa mahdolliset voitot voidaan mahdollisesti suunnata vuosijuhlabudjettiin, mutta yksittäisen tapahtuman voitoilla ei ole ollut tarkoitus tehdä näin.

Jatkossa pyritään kuitenkin informoimaan jäsenistöä paremmin, jotta uusia väärinkäsityksiä ja epäselvyyksiä ei syntyisi.

Toimintasuunnitelmaa tehdessä kirjoitetaan kirje jäsenistölle, jossa käsitellään asiaa tarkemmin. Lähetetään kirje viikolla 11. Lisäksi kirjoitetaan lyhyempi tiedote viikkotiedotteeseen.

Viikkotiedotteeseen tuleva teksti on alla heittomerkkien sisällä:

”Hallituksen kokouksessa on keskusteltu jäsenistöltä tulleesta palautteesta koskien kaverisitsejä. Kaverisitseillä on tehty voittoa 406,55 euroa. Jäsenistöltä tulleessa palautteessa on kyseenalaistettu voiton suuruutta ja käyttökohdetta. Tapahtumalla tehty voitto oli odotettua suurempi juomista saatujen sponsorointien vuoksi. Tästä syystä saatuja voittoja on harkittu käytettäväksi 20-vuotisille vuosijuhlille, mutta aiheesta ei ole tehty virallista päätöstä. Alun perin tapahtumasta tehdyille voitoille ei ollut suunniteltu käyttökohdetta, vaan niiden oli tarkoitus kompensoida muita kuluja. Hallitus pahoittelee huonoa tiedottamista ja siitä aiheutuneita väärinkäsityksiä. Lisätietoa asiasta tulossa erillisessä sähköpostissa viikolla 11.”

Kaisla saapui.

Pidetään tauko ajassa 16:05.

Jatketaan kokousta ajassa 16:12.

**9.2. Tulevat**

**9.2.1. Hengausilta**

Hallituksen ryhmäytymisilta, jolle paikaksi ajateltiin mahdollisesti Hennan kotia.

Sovitaan päivämääräksi 18.3. ja alkaen klo 17. Varma paikka varmistuu myöhemmin.

Pidetään tämä tapahtuma vain hallitukselle, mutta suunnitellaan myös hallituksen, toimareiden ja mahdollisesti tiimien yhteistä hengailuiltaa.

**9.2.2. Leffailta 10.3.**

Henna ja Satu ovat järjestämässä tapahtuman, jota Latte sponsoroi. Paikkana on kerhiksen edessä oleva tila.

**9.2.3. Biositsit 16.3.**

Bionerit saivat 2 sponsoria mukaan tapahtumaan, ja Biopsi sponsoroi Suomi-viinat. Tapahtuma jää mahdollisesti hiukan tappiolle. Lipun hinnaksi jäi 17 euroa. Paikkana on Bommari ja jatkoina Teekkarisauna. Tousteina on Henna sekä Lauri.

Pohditaan sitä, saako jatkoille tulla muut kuin sitsaajat.

Päädytään siihen, että saunalle päästetään kaikki, mutta informoidaan asiasta vain viikkotiedotteessa sekä sitsaajille lähetettävissä maksuohjeissa. Lisäksi annetaan osallistujille mahdollisuus perua sitsi-ilmoittautumisensa, jos eivät haluakaan maksaa sitseistä vaan tulla vaan saunalle. Ella ja Lyydia laittavat viestiä jäsenistölle aiheesta.

**9.2.4. Pikkupääsiäinen 2.4.**

Tapahtuman suunnittelulle ei ole vielä sovittu, mutta tapahtumatiimiä on informoitu asiasta sekä rastien pitämisestä

**9.2.5. JooPupu 7.4.**

Biopsi on mukana vain sitsien järjestämisestä. Biopsille tarjotaan 25 paikkaa ja muutama ylimääräinen paikka. Järjestäjien tapaaminen on ensi viikon tiistaina.

**9.2.6. PJ-bileet 16.4.**

Viimeksi järjestettyyn tapahtumaan on budjetoitu 470 euroa. Lauri pyysi tälle vuodelle 500 euroa, ja tämä hyväksytään. Paikkana on Koskikeskuksen sauna, ja ideana on myös paljastaa uudet nettisivut illan aikana.

**9.2.7. Wappupelit 20.4.**

Tiistaina 3.3. oli tapaaminen TLK:n ja Salusin kanssa. Bioner ei lähde mukaan, mutta heidän jäseniään kutsutaan paikalle. Tapahtuma tulee olemaan samankaltainen kuin viime vuonna. Jatkot järjestetään Amos-klubilla. Biopsilta tulee tapahtumaan ainakin vanha kyykkäsetti, jenkkifutis ja mölkky. Maksuja tulee TLK:n pakettiauton bensakuluista ja ostettavista haloista.

**9.2.8. Wappusitsit 21.4.**

Sitsejä aletaan suunnitella enemmän Biositsien jälkeen.

Paikkana Kalevan kilta. Biopsille on paikkoja 34. Rahaliikenne kulkee Biopsin kautta.

**9.2.9. Trivial Perseet 23.4.**

Kokous on tapahtumasta ensi viikon maanantaina. Tapahtumaan tarvitaan yhdelle rastille rastinpitäjät. Tapahtumaan tulee myös merkki, jonka rahoittamiselle on mietitty kolehtimuotoista maksua.

**9.2.10. Ehdotuksia Kalevan/Keskustan baarikierrosten ajoille**

Keskustan baarikierrokselle on mietitty ajankohdaksi toukokuun puolta väliä. Palataan asiaan myöhemmin.

1. **Turun Yliopiston Kemistit TYK ry vuosijuhlakutsu**

Päätetään osallistujat myöhemmin.

1. **Nucleus ry vuosijuhlakutsu**

Laura Lassila lähtee edustamaan, ja kysellään toista edustajaa.

1. **Valintakoevalvojien rekrytointi**

Pääsykoe pidetään 26.5. klo 9-13, ja sinne halutaan 13 bioteknologian opiskelijaa valvomaan kokeita. Lisäksi tähän kuuluisi pakollinen koulutus valvojille. Näistä maksetaan myös palkkaa 15€/h.

Lauri laittaa jäsenistölle viestiä ja avaa ilmoittatumislomakkeen, jonka avulla valitaan hakijat nopeusjärjestyksessä.

1. **Tenttiarkisto**

Henna oli yhteydessä Kallioniemeen tenttiarkiston keräämisestä. Lopputulemana oli, että kaikilta luennoitsijoilta tulee kysyä erikseen heidän tenttiensä käytöstä. Henna muotoilee sähköpostin, ja vahvistuttaa sen vielä hallitukselta.

1. **META**

Tuli kyselyä, haluaako Biopsi myydä haalarimerkkejään BiTa:ssa, ja tämä koettiin hyväksi ratkaisuksi.

Ulkomaan excursiota on suunniteltu, ja asiasta puhutaan lisää seuraavassa kokouksessa.

Henna ja Roope ovat menossa tulevana viikonloppuna Inkubion vujuille.

Toimintasuunnitelma pitää olla maanantaihin mennessä luonnosteltuna.

Pyritään pitämään koko hallitus tietoisena tapahtumien budjeteista.

Tuutorit on nyt valittu, heitä on yhteensä 11 ja lisäksi yksi maisterituutori.

1. **Seuraavan kokouksen ajankohta**

Koska doodleihin ei vastata ajoissa, lopetetaan tämä tapa. Päätetään ajankohdat jatkossa kokouksen lopulla.

Sovitaan seuraavan kokouksen ajaksi 19.3. klo 14.00.

1. **Kokouksen päätös**

Puheenjohtaja päätti kokouksen kellon ollessa ajassa 17:20.

**Allekirjoitukset**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Lauri Ryyppö – Puheenjohtaja**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Noora Salokorpi – Sihteeri**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Sini Saarimaa – Pöytäkirjantarkastaja**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Iina Koivisto – Pöytäkirjantarkastaja**